הוועדה המיוחדת לדיון בהצעת חוק לתיקון פקודת המשטרה (סמכויות), התשפ"ג-2022 (פ/80/25), כנסת 25, פרוטוקול מספר 6, 2022-12-19 00:00

אופיר כץ: טוב, אנחנו פותחים שוב את דיון ההצבעות על הרביזיות שהוגשו

אופיר כץ:  בבקשה חבר הכנסת רון כץ, רביזיה ראשונה, נימוק

רון כץ: תודה רבה אדוני

רון כץ:  אנחנו הגשנו את הרביזיה הזו כי זה בעצם הכלי האחרון שנשאר לנו מול רמיסת הזכויות הטוטלית שקורית השבוע במשכן הזה

רון כץ:       השבוע הזה אנחנו מנהלים, שלוש אם לא ארבע ועדות בו זמנית למליאה, ח"כים פה מתרוצצים בין ועדה לוועדה

רון כץ:  במקביל, עכשיו אני מדווח שבוועדה השנייה ניסו להכניס סעיף תחולה, בלי שדיברו עליו אפילו קודם

רון כץ:  וכל זה קורה לא כי יש איזשהו צורך חוקתי דחוף, זה קורה מסיבה אחת, כי אתם לא יכולים להקים ממשלה, כי בנימין נתניהו לא יכול להקים ממשלה, ללא ההסכמים הללו שמבקשים שישולמו לפני הבחירות, כי לא סומכים עליו והוא כל כך חלש שהוא לא מצליח אפילו לעצור את המחטף הזה

רון כץ:      ואני שואל אותך חברי, באמת חברי, מה אתם מתכוונים לעשות עם הדבר הזה? הציבור רואה אתכם, רואה את הפאניקה

רון כץ:  ראינו מה היה פה קודם, ח"כים שנכנסים בלחץ ויוצאים ולא נותנים לח"כים פה לדבר

רון כץ:  יועצת משפטית שצריכה לנמק דברים שגם בינה ולבין עצמה היא גם לא שלמה איתם ואמרה פה ביושר 'אנחנו לא מסכימים עם החקיקה הזאת'

רון כץ:  כולם אומרים את זה, אומר את זה פה היועץ המשפטי של המשטרה, אמר את זה המשנה ליועמ"ש, אמרו את זה בצוות של הוועדה הזו

רון כץ:       אני שואל אותך והציבור רואה ועוקב אחרי החקיקה שקוראת פה, באיזשהו שלב אתם תגידו לעצמכם 'די, זה באמת לא בסדר

רון כץ:  נעשה פה דיון רציני' והינה אני אומר לך, אנחנו גם בעד לתקן, אני גם חושב שיש דברים שצריך לתקן בפקודת המשטרה, אבל לא כך

רון כץ:  כולנו, כל מי שיושב פה וקצת בקיא וקצת מבין בתחום, מבין שזה גם לא יוכל לעבור בשום חקיקה נורמלית

אופיר כץ: תודה

רון כץ: ולכן אני קורא לך פה, תעצור את זה, נביא ביחד חוק מתוקן וטוב, נעבוד בזה ונביא בשורה אמיתית לאזרחי ישראל

רון כץ:  תודה

אופיר כץ: תודה רבה

אופיר כץ:  מי בעד הרביזיה?     

אופיר כץ: לא אושרה     רביזיה הבאה

אופיר כץ:  רון בבקשה

רון כץ: נאור אתה רוצה לנמק?     

נאור שירי: אין לי בעיה לנמק

נאור שירי:  אני אמשיך את חברי חבר הכנסת רון כץ, באמת במהלך הרביזיה אנחנו עשינו מחשבה אמיתית וגם דיברתי עם השותפים שהגיעו פה להצביע

נאור שירי:  ואני לא אומר את זה, חס וחלילה, כמילת ביקורת, כי אני מבין שזה התהליכים בכנסת למרות שזה תהליכים שהם קצת - - -     

מירב בן ארי: לא, לא, זה לא התהליכים בכנסת

אופיר כץ: לא, מירב, גם ברביזיה? שבי בבקשה במקומך

נאור שירי: אז למרות שזה תהליכים מקבילים שקורים באמת בוועדות ואני באפס ביקורת, שזה לא קרה בכנסות אחרות, בסדר? אבל מהשיחות שיש לי עם חברי הכנסת שהגיעו לפה להצביע, אני חושב שכולם שותפים, ובאמת יצא לנו לדבר, שותפים למחשבה העיקרית והבסיסית

נאור שירי:       החוק הזה, יש לו רצון, כל אחד מהמקום שלו, יש לו תכלית שהיא נכונה, דיברו על זה שנים עברו

נאור שירי:  אנחנו כולנו ערים לכל האתגרים של המשטרה

נאור שירי:  הבעיה בחוק הזה שהוא לא מדבר על אף אחד מהם, הבעיה בסעיפים האלו שהם לא פותרים שום דבר

נאור שירי:  אנחנו נקום מחר בבוקר אחרי שאנחנו נצביע על זה, אנחנו כמובן נתנגד, מצפונית אנחנו נתנגד לזה

נאור שירי:  אתם תקומו ואתם לא תצליחו לשנות שום דבר

נאור שירי:  ולא רק זה, החוק הזה זה קרדום לחפור בו, של חבר הכנסת השר המיועד מר בן גביר

נאור שירי:      אני גם רציתי להתייחס להערה של היועצת המשפטית שהתייחסה להליך החקיקה שקורה פה, והדיונים באמת הארוכים, שמא נאמר המתישים

נאור שירי:  אבל אני באמת, בהליך שזה קורה, בפטור מחובת הנחה, אני לא חושב שזה מקיים את פסק הדין של סולברג שדיבר על מס דירה שלישית

נאור שירי:  אז אני חושב שגם החוק הזה לא יעמוד, ברוך הבא מגיש הצעת החוק איתמר בן גביר

אופיר כץ: לא, שירי, משפט סיום

נאור שירי: בסדר גמור

נאור שירי:  אז באמת, אחרי השיקול הנוסף שעשינו אני קורא לחבריי חברי הכנסת, בטח כל מי שפה נוכח, בטח מי שלא היה נוכח פה בכל הדיונים, תסמכו עלי, קראתי את החוק ואתם חייבים להתנגד

אופיר כץ: תודה שירי

אופיר כץ:  מי בעד הרביזיה?     

אופיר כץ: בעד – 3 

אופיר כץ: נמנעים – אין     					  לא אושרה         

נאור שירי: מצער שלא הצלחתי לשכנע אתכם

אופיר כץ: רביזיה אחרונה, מי הגיש אותה?     

רון כץ: אני

אופיר כץ: רון בבקשה

רון כץ: אני שמח שנכנסת לחדר איתמר, כי אני באמת רוצה לדבר איתך רגע בלי פוליטיקה, אמיתי

רון כץ:  אנחנו יושבים פה במשך ימים ודנים בפקודה

רון כץ:  אני מסכים שפקודת המשטרה היא פקודה מנדטורית, יש מקום לעשות בה שינויים

רון כץ:  אני חושב שהמשטרה צריכה לקבל הרבה יותר ממה שהיא מקבלת, ואני גם חושב שיחד בשיח אמיתי אפשר לעשות את זה

רון כץ:       מה הבעיה? הבעיה שהמהירות מהשטן, באמת במקרה הזה, כי כשאנחנו עושים דברים כל כך מהר, מתוך איזושהי מטרה לסיים את זה לפני השבעת הממשלה, יצאה פה פקודה שהיא פקודה לא טובה, פקודה שהיא מסורבלת

רון כץ:  אם אני לא טועה זה סעיף 8 לפקודה, כשאתה קורא את הסעיף הזה אתה מבין שיש כמה סעיפים בתוך סעיף אחד שלא אומר כלום, שאומר שצריך לשמוע מצד אחד, מצד שני צריך להתייעץ

רון כץ:  זה דברים שאין בהם שום משמעות אופרטיבית אמיתית, אף אחד לא מבין מה זה אומר

רון כץ:       ישב פה היועץ המשפטי של המשטרה ואומר 'תשמעו חבר'ה, אני קורא את הפקודה הזאת ואני לא מבין מה אני צריך לייעץ לא למפכ"ל ולא לשר מחר בבוקר', וזה מה שאנחנו מביאים פה עכשיו

רון כץ:  אתה דיברת על משילות, אתה דיברת על החזרת ההרתעה ועל ביטחון הפנים, ואני אומר אנחנו רוצים שתצליח, אני אישית רוצה שתצליח

רון כץ:  אני חושב שאפשר לעשות את זה בעבודה נכונה וטובה, ואני חושב שרק לך יש את הכוח להגיד 'אני מבין שזה לא מושלם, בואו רגע נעצור, נדבר על זה ונביא מוצר טוב יותר'

רון כץ:       אני חושב שבמצב הדברים הנוכחי, גם בתוך הממשלה תהיה לך בעיה כי הפקודה הזאת מצד אחד אומרת שהמפכ"ל עובד ישירות מולך, מצד שני הוא עובד מול הממשלה ואיפשהו בדרך כשמשאירים חלון, כשמשאירים ואקום משפטי, אז תמיד כל הצרות נופלות בוואקום הזה

רון כץ:  ואנחנו משאירים פה את הוואקום הזה בכמה סעיפים ולא רק בסעיף הזה

רון כץ:  יש פה הרבה מאוד סעיפים שאנחנו משאירים את זה ובסופו של דבר אנחנו רוצים גם לחזק את המשטרה, אנחנו רוצים שיהיו לך את הכלים האמיתיים להוסיף תקציבים, שוטרים, טכנולוגיות, הכל

רון כץ:       מה שאנחנו עושים פה עכשיו, זה מחר בבוקר משטרה שברגע שיראו את המדים של השוטרים לא יראו יותר את משטרת ישראל, את דגל ישראל, את ממשלת ישראל, יראו אותך, ואני לא חושב שגם אתה רוצה שזה מה שיקרה

רון כץ:  אני חושב שגם אתה רוצה משטרה חזקה ומשטרה טובה ויש לך הזדמנות פה באמת, לא בשביל הוועדה ולא בשביל המצלמות ולא בשביל כלום, לשמוע ביקורת אמיתית מהרבה מאוד אנשים שישבו פה

רון כץ:  מהצוות של הוועדה, מהיועמ"שים, מהיועמ"ש של המשטרה, מהמפכ"ל, מהמפכ"לים הקודמים, מכולם ובאמת להגיד 'אוקיי, אני מבין שלא כל הידע הוא אצלי

רון כץ:  אני רגע עוצר, נלמד את הנושא ונביא חוק טוב ביחד'

רון כץ:  אני מאוד מקווה שהקשבת לדברים ואני באמת, אתה רואה, שם את הפוליטיקה בצד, לא מדבר כלום, כדי שנעשה באמת שינוי אמיתי

רון כץ:  תודה

אופיר כץ: תודה חבר הכנסת רון כץ

אופיר כץ:  מי בעד הרביזיה? 

אופיר כץ: בעד – 3 

אופיר כץ: נמנעים – אין     					  לא אושרה     

אופיר כץ: הצעת החוק לתיקון פקודת המשטרה של חבר הכנסת בן גביר עברה ותעלה לקריאה ראשונה במליאה

אופיר כץ:      משפט אחרון, אני רוצה להודות לצוות של הוועדה, ללאה היקרה, תודה רבה על שעות רבות

אופיר כץ:  אנחנו אומנם רק בחצי הדרך, אבל מגיע להן

אופיר כץ:  לעורכת הדין מירי פרנקל שור, שלא רק השעות האלה שהיא וצוותה נמצאים בדיונים מאחורי הקלעים, שתדעו שהם עובדים שעות ארוכות אל הלילה, תודה

אופיר כץ:  באמת תודה רבה לחברי הכנסת שהגיעו, למציע כמובן שישב פה כל הדיונים והקשיב, רוב הדיונים ישב פה

אופיר כץ:  אנחנו ניפגש פה בהכנה לקריאה שנייה ושלישית, חג שמח